# Damme (Belgio)

### El Vikipedio

Blazono | Flago
--- | ---
Situo de Damme en la provinco
Bazaj informoj
provinco: Okcidenta Flandrio
geografia situo: 51°15’N; 3°17’E Mapo
areo: 90,26 km²
loĝantoj: 10.976 (2004-07-01)
loĝdenso: 122 loĝantoj/km²
horzono: GMT+1h (+2h de aprilo ĝis oktobro)
poŝtkodo: 8340

Damme (nederlande: [DAM']) estas municipo en Belgio, unu el la 133 municipoj, kiuj ricevis la honortitolon "urbo". Ĝi ricevis la titolon en 1180.

Ekde 1977 la komunumoj Hoeke, Lapscheure, Moerkerke, Oostkerke kaj Sijsele apartenas al Damme, la ĉefa komunumo.

La eta mezepoka urbokerno altiras multajn turistojn, kiuj ekskursas tien dum vizito al la proksima same mezepoka urbo Bruĝo aŭ dum feriado ĉe la belga marbordo.

La mezepoka urbodomo

Ekde la mezo de la 11a jarcento post Kristo la malprofunda maro ĉe Bruĝo pli kaj pli sekiĝis, kaj Bruĝo perdis rektan aliron al la Norda Maro. Post granda inundo konstruiĝas protekta digo. Tuj ĉe tiu digo fondiĝis la komunumo Damme, kiu dum la jaro 1169 ricevis urbajn rajtojn. Dum la mezepoko Damme estis grava havenurbo. Kanalo inter Damme kaj Bruĝo transportis multajn varojn kaj ambaŭ urboj profitis de la negoca kunlaboro. Fine de la mezepoko la mara golfo ĉe Damme ankoraŭ pli sekiĝis kaj sekve la urbo perdis negocan signifon.

La aŭtoro Charles de Coster dum la 19a jarcento verkis romanon pri la legenda figuro Til' Strigospegulo, kaj laŭ la romano la figuro vivas en kaj ĉirkaŭ Damme. La tre populara romano kontribuis al kreo de flandra kultura identeco, kaj surbaze de ĝi Damme nuntempe prezentas sin kiel "libra urbeto": krom restoracioj kaj hoteloj en la urbocentro estas multnombraj librovendejoj, kaj regule okazas libra foiro.

## [redaktu] Partnera urbo

la samnoma Damme en Germanio

## [redaktu] Eksteraj ligiloj

  Oficiala retejo de la komunumo (nederlande)
  Damme-online.com Turismo, historio, ktp. (nederlande, france kaj angle)

La same mezepoka urba preĝejo
L a kanalo inter Damme kaj Brugge

La Vikimedia Komunejo havas dosierojn rilatajn al
Damme (Belgio) sub la gloso Damme (Belgium)

La Vikimedia Komunejo havas dosierojn rilatajn al
Damme (Belgio) sub la gloso Category:Damme
Elŝutita el "http://eo.wikipedia.org../../../d/a/m/Damme_%28Belgio%29_8d7e.html"

Kategorioj: Urboj de Belgio | Komunumoj de provinco Okcidenta Flandrio de Belgio

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Български
- Deutsch
- English
- Français
- Nederlands
- Norsk (bokmål)
- West-Vlaoms